ועדת הכספים, כנסת 20, פרוטוקול מספר 750, 2017-07-04 10:00

משה גפני: בוקר טוב, אני מתכבד לפתוח את ישיבת ועדת הכספים, אנחנו מתחילים באישור מוסדות ציבור לעניין סעיף 46 לפקודת מס הכנסה (רשימה שסימנה 11-538-17) ואישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-555-17).

משה גפני: הצעה לסדר של חבר הכנסת מיקי לוי, בבקשה.

מיקי לוי: תודה רבה, אדוני היושב-ראש.

משה גפני: מה קרה?

מיקי לוי: אתה לא רואה "הארץ".

מיקי לוי: אתה רואה "יתד נאמן".

מיקי לוי: יש קריסה אמיתית בבית-החולים בגליל, ואם תיתן לי להקריא, בבקשה, שלא כמנהגי.

מיקי לוי: בחודשים האחרונים דנו פה בוועדה הזו בקריסתם הכלכלית האפשרית של בתי-החולים רמב"ם בחיפה ובית-החולים לגליל בנהריה.

מיקי לוי: לצערי, הבשורות בעניינם רעות ומדאיגות, דוח אוצרי על מצבו הפיננסי של בית-החולים שהיה צריך להגיע על-פי התחייבות אגף התקציבים לוועדה הזו ואליך, לא הועבר וכבר חלפו חודשיים ימים.

מיקי לוי: באשר למצבו של בית-החולים לגליל בנהריה המצב קשה מאוד.

מיקי לוי: המחלוקת לא נפתרה.

מיקי לוי: בית-החולים עדיין מתקשה להתנהל כלכלית ומתוקצב בחוסר, והציבור בגבולה הצפוני של המדינה ישלם על כך בקרוב מאוד מחיר כבד, ואני חושש כי המחיר יהיה בנפש.

מיקי לוי: לצד קריסתם של בתי-החולים, עסקנו כאן בקריסתם האפשרית וסגירתם של מפעלים, כולם בפריפריה.

מיקי לוי: מפעל שתולה, תעשיות מתכת, שמעסיק 200 עובדים שרק בהתערבות הוועדה והתערבותך נפתרה הבעיה.

מיקי לוי: מפעל סנרג'י בשדרות לייצור כבלי חשמל שרק לפני שבוע וחצי שצפוי לפטר 100 עובדים.

מיקי לוי: ברביעי האחרון יזמתי דיון דחוף במליאה על סגירתו הקרובה של מפעל המיחזור היחידי בארץ לבקבוקים, אביב תעשיות, שכל מה שהוא רוצה זה הלוואה קטנה מקרן הניקיון, והוא ישלח 70 עובדים הביתה.

משה גפני: אתה פנית לאביב תעשיות?

מיקי לוי: לא.

מיקי לוי: אני ראיתי את זה.

מיקי לוי: הוא צלצל אליי, יזמתי, לא דיברתי איתו.

מיקי לוי: אמרתי, למה אתה מפטר 70 עובדים?

מיקי לוי: זה מפעל משפחתי, היחידי בארץ למיחזור בקבוקי פלסטיק.

מיקי לוי: עכשיו ייקחו את הבקבוקים, ישלחו אותם לטורקיה, וישלמו גם על ההובלה.

משה גפני: מה הוא ענה לך?

מיקי לוי: הוא אמר שהוא רק רוצה הלוואה מקרן הניקיון הממשלתית.

מיקי לוי: זה הכול.

מיקי לוי: הוא לא מבקש טובות.

מיקי לוי: לא רוצה כלום.

מיקי לוי: זה עבר להמשך דיון בוועדה.

מיקי לוי: אנחנו נגיע לכאן עם העניין הזה.

משה גפני: כן, אבל אני רוצה שנטפל בזה לפני שזה מגיע.

משה גפני: צריך לדבר עם קרן הניקיון.

מיקי לוי: אני לא יודע למתי נקבע הדיון, אבל אלעד, תבדוק אחר-כך עם טמיר.

מיקי לוי: בסדר?

משה גפני: לא, רגע, על מה?

משה גפני: עוד לא נקבע דיון.

משה גפני: אני לא מכיר את זה, אז לא נקבע.

יצחק וקנין: רק אתמול אישרנו לך את זה, אני חושב.

מיקי לוי: אז בסדר, אני לא ידעתי.

משה גפני: אז תיתן לי פרטים אחרי הישיבה, ואני אבדוק עם קרן הניקיון.

מיקי לוי: בסדר גמור.

משה גפני: הישיבה היא מוצא אחרון.

יצחק וקנין: רק אתמול אישרנו את זה.

יצחק וקנין: הוא מקדים את הזמן.

יצחק וקנין: אתמול זה היה בנשיאות, אמרתי, אני לא יכול לדלג כי אחר-כך הוא יעשה איתי חשבונות.

מיקי לוי: נכון.

משה גפני: מה שנכון נכון.

מיקי לוי: ואתמול התבשרנו על פיטוריהם של 60 עובדי סוגת כי פתחו את השוק לתחרות של סוכר, אז הם לא יכולים לייצר עכשיו סוכר, ושל 400 עובדי מפעל הייצור מוצרי אבטחה ישראלי, 400, מוצרי אבטחה ישראלית וסוניק בקרית-גת.

מיקי לוי: וזה לא הסוף, אדוני.

מיקי לוי: בזמן הקרוב אנחנו צפויים להתבשר על העתקת פעילות, אני אומר לך ממקורות מבפנים, של ערבה מיינדס לירדן אחרי שהניסיונות – כאן אתה עשית את כל הניסיונות והתחננו כולנו, והבטחת הממשלה פשוט כשלו, ואני אומר בחריפות, ואפילו שיקרו אותנו.

מיקי לוי: אתה יודע ששיקרו אותנו, ערב אישור חוק התקציבים, וכעת ההחלטה חד-משמעית, מעבירים את המפעל לירדן.

מיקי לוי: מעבירים את המפעל לירדן – 250 איש עובדים מאילת ומחבל איילות הולכים הביתה, וכמובן עוד כל מיני פגיעות עקיפות.

מיקי לוי: ואני חושב, אדוני שאסור לנו לעבור לסדר ההתנהלות על ההתנהגות הזאת של אגף התקציבים והאוצר.

מיקי לוי: זו אבן שואבת ביחס למשקיעים זרים.

מיקי לוי: אם המפעל הזה יברח לירדן בגלל ההתנהלות, אני חושב שאנחנו נושאים חלק מהאשמה.

מיקי לוי: ועכשיו פוליטיקה, מכל הנטו-נטו, אל תקפוץ, נשארנו עם מפוטרים נטו מעל 1,000 עובדים מפוטרים תוך חצי שנה.

מיקי לוי: אישור התקציב ההרסני הזה הדו-שנתי שגם אתה וגם אנחנו התנגדנו לו, וככה נלחמים ביוקר המחיה, באמצעות פיטורים וסגירת מפעלים.

מיקי לוי: מדובר פה באמת בכישלון גדול לצערי.

משה גפני: תודה רבה.

משה גפני: בפוליטיקה, אני כמובן לא מתערב, מטבע הדברים.

משה גפני: אבל לגופו של עניין – היה אצלי אתמול המנכ"ל, שי באב"ד, והוא אומר, תעשה ישיבה, תעשה מה שאתה יכול מכיוון שהבעיה המרכזית עכשיו, כדי להעביר שקל, אני לא מדבר על 35 מיליון ועל 80 מיליון, הבעיה היא שהיועצים המשפטיים לא נותנים בשום מקרה ובשום צורה.

משה גפני: הם טוענים שצריך לעשות מכרז חדש, שאז לא בטוח בכלל שערבה מיינדס תזכה, הוא אומר תעשה ישיבה, אני אבוא לישיבה, אני אגיד את הדברים האלה.

משה גפני: אני ביקשתי מהיועצת המשפטית שתדבר עם היועצות המשפטיות במשרד הכלכלה, שם מתמקד העניין, לבדוק מה הסיפור הזה.

משה גפני: אבל הוא אומר, תעשה ישיבה, אני בא, אני אומר את דעתי, אנחנו התחייבנו ואנחנו חייבים לשלם.

משה גפני: זה לא כל-כך מעניין אותי, מכיוון שבמבחן התוצאה, כמו שאתה אומר, אם לא יימצא פתרון, לא חשוב למה, הם עוברים לירדן.

משה גפני: העובדים בנגב יפוטרו מעבודתם, ולכן אני לא מתכוון לשתוק על העניין הזה.

יצחק וקנין: אדוני, אני יכול לומר משהו?

יצחק וקנין: אמרת, יועצים משפטיים - - -

משה גפני: כן, יועצות משפטיות במשרד הכלכלה.

משה גפני: כך אמר לי שי באב"ד.

משה גפני: אני לא מכיר.

יצחק וקנין: הייתי בדיון בנושא דומה, שלדעתי הוא אחד הענפים שהולך להיות קטסטרופה, וזה יגיע אליך בסופו של יום, כי אז יגידו למה פטם עולה 30 שקל לקילו.

יצחק וקנין: חקלאים אחד אחרי השני מתאדים כיוון יש - - -הכול עומד על הדין ועל המשפט, ולא חרבה ירושלים אלא שהעמידו את הכול על דין תורה.

יצחק וקנין: אני אומר לך, כאשר יש יועצים משפטיים מסוימים שהולכים באג'נדה, ואין לי שום דבר נגד יועצי משפטיים.

יצחק וקנין: יש לי רק בעיה רצינית.

יצחק וקנין: אני 22 שנים פה, ואני זוכר את היו הראשון שהתחלתי.

יצחק וקנין: היה יועץ משפטי אחד במשרד הפנים, אחד, בכל המשרד.

יצחק וקנין: היום 200.

יצחק וקנין: בכל משרד יש 20–30 יועצים משפטיים.

יצחק וקנין: הכול זה משפט.

יצחק וקנין: אין היגיון.

יצחק וקנין: אין שום דבר שצריך להפעיל אותו.

יצחק וקנין: אין שיקול דעת לשר.

יצחק וקנין: שרים לא שווים כלום במדינה הזאת.

יצחק וקנין: שרים כבר לא שווים כלום, כי הכול זה משפט, משפט.

יצחק וקנין: אין פה כלום.

יצחק וקנין: לצערי הרב, אתה מנסה לקחת שיקול דעת, לעשות דברים, לנסות להסביר את הדברים, אתה אומר אותם, קוראים אחד לאחד.

יצחק וקנין: אני אמרתי לממונה על התקציבים, אמרתי לגבי הפטם, מה קורה?

יצחק וקנין: תבינו שיש פה בעיה רצינית.

יצחק וקנין: זה לא רק בפטם.

יצחק וקנין: דרך אגב, בכל התחומים זה הולך ככה.

יצחק וקנין: כשתהיה ההתמוטטות, אז מה יגידו?

יצחק וקנין: אין שיקול דעת.

יצחק וקנין: יש רק משפט ודין.

יצחק וקנין: זה הכול.

משה גפני: אל"ף, אני מסכים איתך - - -

יצחק וקנין: חלילה וחס, אני לא אומר שלא צריך להיות סדר ולא צריכים להיות דברים, אבל צריך גם להפעיל שיקול דעת והיגיון.

יצחק וקנין: אין שיקול דעת והיגיון בכלום היום.

יצחק וקנין: זה הכול דין.

אכרם חסון: גפני, אני רוצה להעיר, ברשותך.

משה גפני: כן, בבקשה.

אכרם חסון: קודם כל, אני מסכים עם כל מילה, כי הפכו אותנו להיות פקידים.

אכרם חסון: כל נבחרי הציבור היום הם רק פקידים.

אכרם חסון: מצד שני, כל מפעל שרוצה לעבור צריך להביא אותו לכאן, לחייב אותו להחזיר את כל הכסף שקיבל ממרכז ההשקעות ומהמדינה כאשר הוא קם, כי הוא קיבל כסף כדי שיקים מפעל, שיעסיק אנשים, היה לו מסלול עובדים, קיבלו הרבה כסף, ולכן לא צריך כל אחד שיתפוס אותנו בגרון איפה שנוח לו.

אכרם חסון: אם הניהול נכשל ואנשים לא ידעו לנהל מפעלים, הם צריכים גם לשלם את המחיר.

משה גפני: אני מסכים.

משה גפני: צריך שיהיה דין וצריך שיהיה דיין, וצריך שיהיה בסדר, והכול בסדר.

משה גפני: אבל אי אפשר לנהל ככה, אי אפשר לנהל את המדינה.

משה גפני: אני אמרתי את זה לאחד האנשים הבכירים - - -

יצחק וקנין: דרך אגב, זה יבוא כבומרנג לכל המערכת.

משה גפני: כן, זה יבוא כבומרנג.

משה גפני: הכול יקרוס.

יצחק וקנין: אבל צריך להגיד את זה לפני שזה קורה שלא יגידו שלא אמרנו את זה.

משה גפני: הכול יקרוס.

משה גפני: אבל אני רוצה להגיד לגבי ערבה מיינדס.

משה גפני: אני לא רוצה לחרוץ דין.

משה גפני: אני ביקשתי, אנחנו נטפל בעניין הזה, אנחנו נראה מה התשובות וכל מה שנלווה.

משה גפני: אבל נניח שמה שאמר לי שי באב"ד נכון, אנחנו שמענו קודם שיש בעיה עם יועצים משפטיים.

משה גפני: כשאנחנו העברנו פה את ששינסקי 2, אמרנו, ערבה מיינדס מוחרגת, היא תקבל תקציב בנפרד.

משה גפני: אמרנו את זה פה.

מיקי לוי: ואם לא, לא היינו מעבירים.

משה גפני: ואם לא, לא היינו מעבירים.

משה גפני: היו צריכים להגיד לנו היועצים המשפטיים של הממשלה, שאני לא יודע מה הטעמים שלהם, הם היו צריכים להגיד רק רגע, אל תקבל החלטה כזאת, כדי שלא נוכל להעביר לערבה מיינדס מסיבות יכול להיות נכונות, לא היינו מעבירים את ששינסקי 2.

משה גפני: היינו משנים את החוק.

משה גפני: לא שינינו את החוק מכיוון שזה עבר בסדר והכול היה בסדר.

משה גפני: לגבי הנושא של שתולה – אנחנו עוד לא נמצאים על המנוחה ועל הנחלה.

משה גפני: שתולה היתה נסגרת מזמן אם לא ההתערבות שלנו.

משה גפני: עדיין יש בעיות ואנחנו מטפלים.

משה גפני: לגבי הנושא של המיחזור שהבאת, אני לא מכיר את זה.

משה גפני: אם תביא לי את הפרטים, אז כמובן לפני שאנחנו עושים ישיבה, אני אטפל בזה.

משה גפני: בנושא של עובדים ובנושא של המפעלים אני רואה יעד ראשון של הוועדה.

משה גפני: אנחנו בעבר לא נתנו שמפעלים יקרסו.

משה גפני: אני מקווה שגם הפעם נצליח.

משה גפני: נצטרך לעסוק בעניין הזה, ולצערי הרב, זה הולך וגובר.

משה גפני: אמר שרגא ברוש שמפעלים עוברים, יש פה עודף רגולציה.

יצחק וקנין: גם ההייטק עובר, שלא תטעה.

יצחק וקנין: ההייטק עובר לקפריסין, עובר ליוון, עובר לאוקראינה, אני אומר לך את זה באחריות.

משה גפני: רבי יצחק, אנחנו נטפל בזה באופן פרטני ונקיים דיון על הכול.

משה גפני: זה דבר שיכול למוטט אותנו.

משה גפני: אנחנו עוברים לאישור מוסדות ציבור לעניין סעיף 46.

משה גפני: ארז אורעד, בבקשה.

<ארז אורעד: בוקר טוב לכולם, כבוד יושב-ראש ועדת הכספים חבר הכנסת משה גפני, אני מתכבד להציג בפניכם שתי רשימות.

<ארז אורעד: רשימה אחת לעניין סעיף 46 לפקודת מס הכנסה שסימנה 11-538-17, ועוד רשימה נוספת לעניין אישור מוסדות ציבור מכוח סעיף 61ד לחוק מיסוי מקרקעין שסימנה 11-555-17.

<ארז אורעד: לפני שאני מביא את הרשימות לאישורכם, אני רוצה לציין פה שבנימין למקין ממשרד המשפטים לצערו לא יכול להגיע לפה, אבל הוא מסר לי לומר לכם שכל הרשימות נבדקו על-ידו ולכולם יש אישור ניהול תקין כדין.

משה גפני: אני מבקש לשאול אותך על עמותה מס' 50, "מכון ירושלים לצדק בע"מ", חברת לתועלת הציבור.

משה גפני: אני ביקשתי בישיבה הקודמת כשעלה נושא העמותה הזאת, הגיעו אליי תלונות שהם עוסקים במיסיון, ולכן ביקשתי להוריד את זה מהרשימה כולה וביקשתי ממך שתבדוק אם הדברים נכונים.

משה גפני: אני קיבלתי פניות בעניין הזה.

משה גפני: נאי לא בדקתי את זה.

משה גפני: אתה בודק.

משה גפני: הם אמרו שהם ממומנים על-ידי הכנסייה האוונגליסטית האמריקאית בשם כנסיית השער, כלב מאיירס שעומד בראש העמותה הזאת הוא יהודי משיח.

משה גפני: אני לא בדקתי.

משה גפני: אני לא יודע להגיד אם כל מה שאמרתי הוא נכון, והוא הטביל ילדה לנצרות.

משה גפני: בישיבה הקודמת, כשזה עלה לדיון, אמרתי שיש חשד שהארגון הזה עוסק בפעילות מיסיונרית ואני לא חושב שהוועדה צריכה לאשר, כאילו המדינה נותנת תרומה.

משה גפני: בקיצור, מה בדקת?

משה גפני: מה העלית בחכתך?

<ארז אורעד: אז אכן, העובדות שאתה ציינת כאן כרגע היו ידועות בפנינו גם לפני הפעם הראשונה שהבאנו את זה לוועדת הכספים, לכן גם טרחנו לעשות בדיקות ולהזמין את כלב מאיירס לשימוע אלינו, וגם השימוע, מפאת חיסיון השימוע, אני לא יכול לפרט את הפרטים.

<ארז אורעד: ואכן היו - - - מסוימות, שלא מפי השמועה, כנראה אדם יהודי משיחי, הטביל כנראה את הבת שלו - - -

משה גפני: מה זה כנראה?

משה גפני: הוא נתן תשובה לגבי הבת שלו?

<ארז אורעד: זו התשובה שקיבלנו.

משה גפני: אז לא כנראה, אז תגיד שזו הבת שלו.

<ארז אורעד: אני לא יודע אם אני יכול להגיד פרטים.

<ארז אורעד: במגבלות חובת החיסיון שאני יכול לומר, ומכיוון ששאלתם, אכן כך, בסך-הכול זו עמדתו של אדם - - -

משה גפני: לא, רגע, רגע.

משה גפני: אתה לא יכול להגיד כנראה.

משה גפני: אם הוא הטביל - - -

<ארז אורעד: לא - - -

משה גפני: שנייה.

משה גפני: אנחנו ועדה - - -

<ארז אורעד: בוא, אני אהיה יותר - - -

משה גפני: דקה.

משה גפני: אתה, אין לך סבלנות היום.

<ארז אורעד: כבודו, דבר.

משה גפני: אני מודה לך.

משה גפני: אם הוא הטביל ילדה סתם לנצרות, זו עבירה על החוק.

<ארז אורעד: נכון.

משה גפני: כך כתוב בחוק.

משה גפני: אם הוא הטביל את הבת שלו, אז זה לא.

משה גפני: אז אתה צריך לבדוק אם הוא פועל על-פי החוק.

<ארז אורעד: ואז בדקנו, ובסופו של יום, הוא לא עשה עבירה פלילית כי אם היתה עבירה פלילית הנושא לא היה מגיע לפתחכם.

<ארז אורעד: וכאן אני חייב לפתוח חלון, כמו מה שאמרתי בישיבה הקודמת, אני מרגיש כאן כמו אינקוויזיטור, אבל בכל אופן, ביקשתם, קיבלתם, עשינו, עשינו בנוסף לכך, הגענו למשרדי העמותה, לאחר הדרישה שלכם, בעקבות הדרישה שלכם - - -

משה גפני: אני דוחה מכל וכל את המילה אינקוויזיטור, מכל וכל.

חיים ילין: כן, זו מילה קשה מאוד.

משה גפני: מה זה?

משה גפני: אנחנו יושבים פה בוועדה, ארז, אנחנו חברים, אנחנו יושבים פה בוועדה, באים נציגי ממשלה בכירים ופחות בכירים, ואנחנו שואלים אותם שאלות והם נותנים תשובות, וזה התפקיד שלהם.

משה גפני: אני שאלתי שאלה, אם הוא לא הטביל את הבת שלו אז זו עבירה על החוק.

משה גפני: אתה אומר שהוא הטביל את הבת שלו, אז בסדר, מה קרה?

משה גפני: אתה לא אינקוויזיטור.

משה גפני: אתה פקיד בכיר שעושה את מלאכתך נאמנה, ואתה צריך לתת תשובות, זה הכול.

משה גפני: תוצאת הדברים לגבי "מכון ירושלים לצדק"?

<ארז אורעד: תוצאת הדברים - - - יהודי משיחי שגר בירושלים, ביד השמונה, למי שרוצה לדעת, הטביל את בתו, לא עשה שום עבירה פלילית לפי סמכות הייעוץ המשפטי.

<ארז אורעד: ואז הלכנו לבדוק את העמותה עוד פעם, לפי בקשתכם, ועשינו ביקורת פתע בעמותה.

<ארז אורעד: הגענו לשם, אני יכול גם לציין שמי שמנהלת את העמותה היא יהודית חילונית, לא מעניין אותה בכלל הנושא של דתות, העמותה לא עוסקת בכלל בעניין דתות.

<ארז אורעד: אני יכול גם לציין פה שהגברת פלאביה, שהיא מנכ"לית העמותה, אמרה בדיוק את הפעילויות של העמותה שעולות בקנה אחד עם מטרה ציבורית לקידום זכויות אזרח, מתן סעד לאוכלוסיות בסיכון, כולל ניצולי השואה, חיילים בודדים ואוכלוסיית העדה האתיופית וכיוצא בכך.

<ארז אורעד: התורם הגדול של העמותה ומה ששאלתם, זה לא - - - הכנסייה, זו עדות מפי השמועה.

<ארז אורעד: אני מבין שבדברים כאלו יש הרבה עדויות מפי השמועה.

<ארז אורעד: בדקנו, וזה המכון הירושלמי לצדק בארצות-הברית.

<ארז אורעד: מועסקים בעמותה בסך-הכול ארבעה עובדים.

<ארז אורעד: כלב מאיירס, שהעלית פה את השם שלו, הוא אכן מייסד החל"ץ, אבל אין לו שום מניה, אין לו שום זכות הצבעה, אין לו שום השפעה, והשקפתו הדתית קל וחומר אינה רלוונטית לפעילות החל"ץ, כפי שאנחנו נוכחנו.

<ארז אורעד: הייתי במשרדים עם עוד מפקח ממחלקת מוסדות ציבור ומלכ"רים, והגיעו מתנדבים מתמחים סטודנטים מהארץ ומחוץ לארץ, מגיעים מתוכניות במטרה להכשירם כשגרירים למען מדינת ישראל ולצאת חוצץ כנגד ה-BDS.

<ארז אורעד: גם זו אחת המטרות של העמותה.

<ארז אורעד: העמותה הובילה קמפיין נגד הסחר בנשים ונגד הזנות, לנושא צרכני הזנות, שבאיזשהו שלב זה עלה לפה בכנסת.

<ארז אורעד: העמותה משתפת פעולה הדוקה לפי מסמכים שהציגו בפנינו וראיות עם רוב משרדי הממשלה הרלוונטיים, לעניין רווחה וגם לעניין משרד החוץ נגד השמצות וכיוצא בכך.

<ארז אורעד: אנחנו השתכנענו מעל לכל ספק סביר, שלהבדיל מעמותות אחרות, אין כאן שום סממן דתי טקסי בעמותה, משרדים, מחשבים, העמותה פועלת בדיוק לשם המטרה הציבורית שלה.

<ארז אורעד: ובזה שמייסד העמותה שעכשיו למעשה לא נמצא בהשפעה בעמותה באופן רשמי ופורמלי, והם הוכיחו את זה בפניי, אז למעשה מעל לכל צל של ספק סביר, אנחנו יודעים שהעמותה עוסקת בפעילות הזאת ולא עוסקת בפעילות שהיא פעילות דתית ובוודאי שלא פעילות מיסיונרית.

משה גפני: תודה רבה.

משה גפני: יש לחברים עוד שאלות?

משה גפני: מיקי לוי, בבקשה.

מיקי לוי: עמותה מס' 7, קו ההלכה הספרדי – אין אישור לניהול תקין?

מיקי לוי: אני אולי טועה, למפרע אני מתנצל.

<ארז אורעד: תודה על ההתנצלות למפרע, כי סך-הכול בנושא הזה, בני למקין בדק ויש לה אישור להגשת מסמכים.

<ארז אורעד: אני רק מעלה את זה בפני חברי ועדת הכספים.

<ארז אורעד: אישור הגשת מסמכים בעקבות ועדת השופטת פריש, לקצר את הליכי הטיפול בעמותות בעבר, לפני כשלוש שנים, וכבוד הרב גפני יודע את זה, העמותה נדרשה - - -

משה גפני: מה?

משה גפני: לא שמעתי.

<ארז אורעד: הוא שואל למה אין אישור ניהול תקין לעמותה מסוימת, ולעמותה הזאת יש במקרה אישור הגשת מסמכים.

מיקי לוי: אז אני מתנצל.

<ארז אורעד: אבל אני רוצה להבהיר את הנקודה.

<ארז אורעד: עמותות מתחילות את הפעילות שלהן, וזו פעילות של חברה אזרחית מלמטה למעלה וצריך לתת להן לפעול.

<ארז אורעד: המלצת השופטת פריש היתה לקצר תהליכים.

<ארז אורעד: מסתבר שאחד החסמים זה למעשה שנתיים שצריך להמתין ברשם העמותות עד שמקבלים אישור ניהול תקין.

<ארז אורעד: בשנתיים האלה יכול להיות שהעמותה כבר תגווע.

<ארז אורעד: עשינו הסדר עם רשם העמותות, שהוא ייתן אישור להגשת מסמכים, שהעמותה הגישה את המסמכים.

<ארז אורעד: אנחנו מסתכלים על האישור הזה לא כעל אישור ניהול תקין – זה גם בהסכמת ועדת הכספים – אבל כאישור ניהול תקין תחליפי שמעניק לעמותה הזאת אישור לשנה בלבד.

מיקי לוי: זה אומר שבעוד שנה אתם תבדקו?

<ארז אורעד: כן, בעוד שנה.

<ארז אורעד: היום המערכות שלנו ממוחשבות ולא צריך פקיד שיסתכל שם.

<ארז אורעד: זה צף מיד והאישור שלו נחסם, ואז הוא צריך להגיש את הבקשה שוב.

מיקי לוי: ואם לא יהיה לו אישור עוד שנה?

<ארז אורעד: ואם לא יהיה לו אישו ר ניהול תקין עוד שנה, לא יקבל את האישור.

מיקי לוי: גברתי היועצת, זה בסדר, התקדים הזה של היועצת פריש?

<שגית אפיק: זאת ההמלצה שלה.

<שגית אפיק: הם התחילו לפעול לפי זה.

<ארז אורעד: אנחנו מיישמים המלצות של ועדות.

מיקי לוי: את האורים והתומים שלי בעניין הזה.

<שגית אפיק: אין בעיה.

מיקי לוי: בסעיף 11 למכתב שלכם, "הכל מהלב", אין אישור תקין, ואני מתנצל למפרע אם כן יש אישור.

<ארז אורעד: אז הנה, תסתכל, גם בסעיף 11 כתוב פה בצד בהערות, מאושר לשנה.

<ארז אורעד: בתיקים שהבאתי, של העמותות, אני גם יכול לראות מהי הסיבה של השנה כי יש פה את האישור להגשת מסמכים.

מיקי לוי: אני שם את זה לת"ת.

מיקי לוי: אני אדם יסודי.

<ארז אורעד: הת"ת שלנו יותר טוב מהת"ת שלך כי הוא ממוחשב.

מיקי לוי: אוקיי.

מיקי לוי: סעיף 19, אותו דבר, "ופרצת מרכז ירושלים", אותו סיפור, מאושר לשנה, אין אישור ניהול תקין.

מיקי לוי: אני אומר את זה כדי שיירשם בפרוטוקול.

<ארז אורעד: בסדר, שיירשם בפרוטוקול.

<ארז אורעד: גם אני אומר את זה.

<ארז אורעד: כתוב פה בהערות שהוא מאושר לשנה.

<ארז אורעד: אני עובר לתרשומות, הכול בסדר, אישור הגשת מסמכים.

משה גפני: זאת אומרת, לא לכולם יש ניהול תקין.

<ארז אורעד: לא לכולם, אבל אני חוזר ואומר את זה בכל ישיבה בוועדת הכספים, שאישור הגשת מסמכים – כבוד חבר הכנסת מיקי לוי - - -

מיקי לוי: בסדר, אני שם את זה לתיק תזכורת.

<ארז אורעד: אבל אני רוצה שתבינו דבר אחד.

<ארז אורעד: זה נעשה להקל על הפעילות של - - -

משה גפני: מצוין.

משה גפני: בסדר גמור.

מיקי לוי: אני בעד.

מיקי לוי: אין לי בעיה.

מיקי לוי: אני רק רוצה לראות שהכול יהיה בסדר.

מיקי לוי: אותו סיפור, סעיף 36, אין אישור לניהול תקין, מאושר לשנה.

<ארז אורעד: שיירשם גם לפרוטוקול.

<ארז אורעד: אותו דבר, אישור הגשת מסמכים.

משה גפני: ארז, זאת אומרת, לא לכולם יש ניהול תקין.

משה גפני: יש מעט שאין להם עדיין ניהול תקין אבל יש להם אישור של העברת מסמכים שעל-פי העובדה שאתם עובדים היום, אתם מקלים ואתם אומרים, אפילו שאין להם עדיין ניהול תקין אתם נותנים אישור לשנה.

משה גפני: אם הם משלימים את המסמכים, הנה מה טוב, הם מקבלים את הניהול תקין.

<ארז אורעד: אישור לשנה ניתן גם במקרה – יש מחזור מינימלי של 30,000 שקל, בוועדת פריש היה רעיון להעלות את זה ל-500,000 שקל ואז 75% מהעמותות לא מגיעות בכלל לשולחן הזה.

<ארז אורעד: וזה היה בקטע של עומס של רשות המסים שלא יכול היה לטפל ברצף הבקשות וייעלנו.

<ארז אורעד: אלא מה?

<ארז אורעד: כשלקחנו את ה-30,000, מ-30,000 עד 50,000 שקל, ואמרנו, אלה העמותות שלמעשה אומנם יש להן דמי רצינות, אבל את הרצינות שלהן אנחנו נבדוק בעוד שנה.

<ארז אורעד: לכן, בשני המקרים אנחנו נותנים אישור לשנה בלבד, וממליצים לוועדת הכספים, אישור של מחזור בין 30,000 ל-50,000 שקל ובאישור של אישור הגשת מסמכים, כדי להקל.

מיקי לוי: סעיף 46 במכתבכם, אותו סיפור, "נר יוסף" מאושר לשנה.

<ארז אורעד: גם זה מאושר לשנה, שיירשם בפרוטוקול.

<ארז אורעד: אנחנו מדברים על אישור הגשת מסמכים, וחבר הכנסת מיקי לוי, שים את זה בת"ת שלך ובוא נראה איך עובדות המערכות שלנו.

משה גפני: מה זה, אישור הגשת מסמכים?

משה גפני: מה המשמעות של העניין?

<ארז אורעד: עמותה שמגיעה לרשם העמותות להירשם, חייבת להתאגד.

<ארז אורעד: זה התנאי הראשון שלה.

<ארז אורעד: העמותה רוצה כתו תקן לקבל אישור ניהול תקין, אישור ממשל תקין, ואת זה היא מקבלת מרשם התאגידים.

<ארז אורעד: ב-1998 היתה החלטת ממשלה שאמרה שכל גוף לא יקבל מהמדינה כספים אלא אם כן יש לו אישור ניהול תקין.

<ארז אורעד: ב-1998 היתה החלטת ממשלה כזאת.

<ארז אורעד: ומכיוון שסעיף 46 זה גם קבלת כספים מהמדינה אם כי שלא בתקציב ישיר, אלא בצורה עקיפה, והצורה העקיפה הזאת מגיעה למאות מיליוני שקלים בשנה, עוד מעט אנחנו חוגגים מיליארד, אז למעשה חלה עלינו החובה לתת לעמותות האלה אישורים מוועדת הכספים, שזה לפי סעיף 46, רק בתנאי שיש להן אישור ניהול תקין וכבוד הרב גפני, שואלים שאלה ראשונה, האם יש אישור ניהול תקין?

<ארז אורעד: ומכיוון שלא רצינו לגרום לעמותות את הצער הזה, לחכות שנתיים, אנחנו גם נותנים להם לאחר שהם נרשמים חצי שנה, מגישים את אישור הגשת מסמכים וזה למעשה מקצר להם את ההליכים לקבלת אישור סעיף 46 וכספים מהמדינה, כמובן החזר לתורמים שלהם.

מיקי לוי: סעיף 46, "על ישראל ותפארתו".

מיקי לוי: למה אני לוקח את זה?

מיקי לוי: יש שנתה קמה לפני שלוש שנים.

מיקי לוי: מה בדיוק קרה שאנחנו עכשיו נותנים עוד שנה ועוד שנה?

<ארז אורעד: הנושא של סעיף 46 נבדק ברשם העמותות מדי שנה בשנה.

מיקי לוי: סעיף 46, מעל מיליון שקל.

<ארז אורעד: זה מיליון שקלים תרומות, יש להם אישור הגשת מסמכים, ואני מוכן לפרט לכם.

<ארז אורעד: עמותה שמקימה את עצמה, אין לה חובת רישום והתאגדות.

<ארז אורעד: אני רואה שתאריך הייסוד שלה הוא 2014, והיא יכולה לפעול בלי אישור ניהול תקין, והיא לא צריכה לבקש אותו, אבל ברגע שהיא מבקשת אותו אנחנו מסתפקים באישור הגשת מסמכים.

<ארז אורעד: היא יכולה להיות עשר שנים בלי אישור ניהול תקין.

משה גפני: למה?

<ארז אורעד: כי היא לא צריכה את אישור ניהול תקין.

<ארז אורעד: לבקשתה, נותנים לה את אישור ניהול תקין.

<ארז אורעד: זה כמותו תקן שלה.

משה גפני: אתה יכול לתת סעיף 46 בלי אישור ניהול תקין?

<ארז אורעד: לא, אני לא יכול לתת.

<ארז אורעד: אבל עמותות יכולות להתאגד ברשות התאגידים ולא לקבל.

<ארז אורעד: יש הרבה עמותות - - -

משה גפני: אבל הן לא יכולות לקבל את סעיף 46.

<ארז אורעד: הן לא יכולות לקבל.

יצחק וקנין: הכוונה שלו, עמותה שלא מקבלת כסף מהמדינה לא חייבת אישור ניהול תקין.

יצחק וקנין: אם היא מקבלת כסף מהמדינה או שהיא רוצה סעיף 46, היא חייבת אישור ניהול תקין.

משה גפני: אז מה שאתה עושה עכשיו, אתה מקל עליהן, אתה אומר, אפילו שאין להם עדיין ניהול תקין, אישור הגשת מסמכים מאפשר לתת להן - - -

<ארז אורעד: לשנה בלבד.

<ארז אורעד: אני ממליץ לכם לשנה בלבד, זה על תנאי.

משה גפני: יש עוד?

מיקי לוי: היום י' בתמוז, תיק תזכורת ה-4 ביולי שנת 2018.

<ארז אורעד: אנחנו נותנים לפי התאריך הלועזי, תמשיך.

מיקי לוי: לא משנה.

משה גפני: בחוק הלאום שהגישו אבי דיכטר ואחרים, התאריך הרשמי של מדינת ישראל זה התאריך העברי.

משה גפני: מה שהונח ואושר בטרומי.

משה גפני: אבל ארז, אומר חבר הכנסת מיקי לוי, בעוד שנה בדיוק - - -

<ארז אורעד: לפי איזה תאריך?

מיקי לוי: ה-4 ביולי.

מיקי לוי: מה אני אעשה?

מיקי לוי: אתם עובדים לפי זה.

מיקי לוי: אני רציתי לעבוד לפי העברי.

<ארז אורעד: אוקיי.

<ארז אורעד: יום העצמאות של ארצות-הברית.

משה גפני: זה דבר אחד.

משה גפני: דבר שני, מאז שדיברנו אנחנו נמצאים בדיונים עם ארז אורעד, עם משה אשר, עם משרד המשפטים.

משה גפני: יש גם הצעת חוק של סמוטריץ' שמונחת כאן על שולחן הוועדה.

משה גפני: אני אבקש לקיים דיונים בעניין הזה, ואני רוצה להביא חוק, מה אנחנו מוסמכים לאשר, מה אנחנו לא מוסמכים לאשר.

עודד פורר: אתה מדבר על הצעת החוק שמישהו פוגע במדינת ישראל?

משה גפני: אני רוצה לעשות סדר בכל המכלול הזה.

משה גפני: אנחנו מתלבטים בזה כל הזמן.

משה גפני: יש דברים שנמצאים במחלוקת ציבורית עמוקה.

משה גפני: האם זה קריטריון, שאנחנו יכולים בגלל זה לא לאשר.

משה גפני: לא, אין דבר כזה בחוק.

<ארז אורעד: אני מבקש לא להעלות את זה עוד פעם כאן.

משה גפני: מה אתה מבקש?

<ארז אורעד: אתם מעלים את זה פה.

<ארז אורעד: בפעם שעברה העליתם את זה גם, את מחלוקת ציבורית עמוקה - - -

משה גפני: אני לא מעלה את זה.

משה גפני: אני מספר לחברי הוועדה את ההתלבטויות שיש לנו כל הזמן.

משה גפני: הגיע הזמן לעשות בעניין הזה סדר.

משה גפני: אני יודע שזה לא פשוט.

משה גפני: ארז, אני יודע שנצטרך הרבה לשבור את הראש, אבל הגיע הזמן לעשות את זה.

משה גפני: אנחנו לא יכולים להשאיר את זה ככה.

משה גפני: מה גם שיש בעיות שמתעוררות מפעם לפעם על-ידי חברים בוועדה, גם על-ידי, וצריך לקבל החלטה, מה כן ומה לא, ואם אנחנו יכולים להגדיר מי זכאי לקבל לפי סעיף 46.

משה גפני: ארז, זה לא הולך לקרות מחר בבוקר.

משה גפני: זה סיפור ארוך.

<ארז אורעד: בתום המשמרת שלי.

משה גפני: למה מה הבעיה של המשמרת שלך?

עודד פורר: כבר סיימת משמרת?

משה גפני: לא, לא.

משה גפני: אל"ף, אני לא מסכים לגבי תום המשמרת.

משה גפני: אני דווקא אוהב לקיים איתך את הדיון.

משה גפני: אבל זה דיון ציבורי אמיתי, זה דיון שאנחנו לא יכולים להישאר בלי זה.

משה גפני: לגבי מה שאמרת על "מכון ירושלים לצדק", אני מקבל את הדברים שלך אבל אני בכל זאת מבקש גם מחברי הוועדה וגם ממך, אני מבקש לתת להם אישור לשנה, ובמהלך השנה הזאת, אם יתברר שהתלונות שהגיעו אליי אינן נכונות, אז אתה ממשיך.

משה גפני: אם יתברר שהן נכונות, אז אתה תבוא לכאן כעבור שנה ואתה תגיד, תשמע, יש בעיה, אם יתברר שיש בעיות.

משה גפני: אני מקבל את הדברים שלך.

משה גפני: אני לא מערער עליהם.

משה גפני: אמרת את מה שאמרת ואמרת את זה באופן ברור ונחרץ.

משה גפני: אני מקבל את זה.

משה גפני: אני רק מבקש שהאישור יהיה לשנה, ובמהלך השנה תראו אם יש צדק במה שהתלוננו אצלי, ואם אין צדק ממשיכים הלאה רגיל.

משה גפני: בסדר?

<ארז אורעד: מקובל בהחלט.

משה גפני: מי בעד סעיף 46 כפי שהביא אותו ארז אורעד?

משה גפני: מי נגד?

משה גפני: מי נמנע?

משה גפני: בעד אישור מוסדות ציבור לעניין סעיף 46 לפקודת מס הכנסה (רשימה שסימנה 11-538-17) – פה אחד

משה גפני: אושר.

משה גפני: סעיף 61, בבקשה.

<ארז אורעד: אני מתכבד להביא בפניכם את רשימת אישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-555-17).

מיקי לוי: אני מזהיר את עצמי, כי למרות קשריי במשטרה, לא הצלחתי להפיק חומרים, חיסיון וכולי.

מיקי לוי: מוסד מס' 1, יושב-ראש וגזבר ומנכ"ל העמותה הזו הוא אדם בשם מאיר קקון.

מיקי לוי: אני מזהיר את עצמי ואני מבקש סליחה אם אני טועה.

מיקי לוי: אני מבקש מכם, יש חשדות שמאיר קקון כלשהו, שאני לא יודע מהו, אני מבקש מכם לבדוק, להביא את האיש הזה שהיה בבית-המשפט המחוזי בו הוגש נגדו כתב אישום והוא ערער עליו בסופו של דבר, על זיוף מסמכים, ביצוע של מאות עבירות תרמית בניירות ערך ועוד, הרשימה ארוכה.

מיקי לוי: אני לא יכולתי לקבל את תעודת הזהות שלו, כדי להשוות אם זה אותו איש.

מיקי לוי: זה אותו שם.

מיקי לוי: אם אני טועה, אני מתנצל ומבקש סליחה.

מיקי לוי: הזהרתי את עצמי.

<ארז אורעד: אנחנו גם הזהרנו את עצמנו.

<ארז אורעד: אני מאוד שמח שהנושא הזה עלה, ועובד פה הנוהל ששמים את רשימות השקיפות ולכן הדיונים – הרשימה הזאת, דרך אגב, מי שלא יודע, נמצאת באתר ועדת הכספים, זו החלטה שאתם קיבלתם, ולכן הערנות שלכם של לראות את הרשימה לפני כן, זה בדיוק העניין, ולהסב את תשומת לבנו - - -

מיקי לוי: מאיר קקון המדובר, לא ראש העמותה, גם ישב שנה בבית-סוהר.

<ארז אורעד: אני מברך על כך.

<ארז אורעד: אנחנו עובדים כמיטב יכולתנו.

<ארז אורעד: מי שלא עובד, לא טועה.

<ארז אורעד: אתם יודעים כמובן.

<ארז אורעד: אבל יחד עם זאת, בדקתי בדרך לפה, מדובר בחקירה שכבר היתה, משפט שהסתיים בשנת 2008.

<ארז אורעד: העמותה מבקשת מ-2014.

מיקי לוי: זה אותו אדם?

<ארז אורעד: אני לא יודע אם זה אותו אדם.

<ארז אורעד: אני בינתיים לא הצלחתי להשיג – אנחנו נבדוק.

<ארז אורעד: מה שאני מנסה לומר פה, אל"ף, תודה על הערנות, והנה אנחנו רואים שהרשימה הזו שמופצת זה נוהל תקין לשקיפות.

משה גפני: מה אתה מציע לעשות עם המקרה הזה?

עודד פורר: יש על זה התיישנות.

<ארז אורעד: יכול להיות שיש התיישנות - - -

מיקי לוי: תראה איזה אשמות - - -

עודד פורר: - - - מה אנחנו נתחיל עכשיו - - -

מיקי לוי: קודם כל, נקבע אם זה אותו אדם.

מיקי לוי: אחר-כך נתווכח.

<ארז אורעד: אוקיי.

<ארז אורעד: אז אנחנו ניקח את זה, אנחנו נבדוק את זה, נביא את זה לרשימה הבאה.

<ארז אורעד: אנחנו נבדוק שני דברים, אל"ף, אם מדובר באותו אדם.

<ארז אורעד: ובי"ת, גם אם מדובר באותו אדם, אם יש למעשיו השלכות לעניין פעילות העמותה.

מיקי לוי: אם זה אותו אדם, הנה, אני אומר לכם, אני מצביע נגד.

<ארז אורעד: קודם נגיע לגשר, ואחרי זה נעבור אותו.

<ארז אורעד: אז מה אתם ממליצים?

משה גפני: מכיוון שהנוהג כאן, ברגע שמישהו מעלה חשדות על אחת מהעמותות, אנחנו מבקשים לדחות את זה לרשימה הבאה.

מיקי לוי: תודה.

<ארז אורעד: מקובל.

משה גפני: אנחנו במקביל מבקשים ממך לבדוק אם זה אותו אדם.

משה גפני: אם זה אותו אדם, לדעת אם יש השלכות לעמותה בגלל שאם זה 2008 ומדובר על 2014 שהעמותה התחילה לעבוד, לבדוק אם יש השלכות לעניין הזה.

משה גפני: ואז אם כל הדברים האלה מבחינתך מתבררים – הרי אין סמכות להגיד, אם מישהו עבר עבירה לפני עשר שנים, שלא ניתן לו סעיף 46, ואז אתה מביא את זה ברשימה הבאה.

משה גפני: בכל מקרה תביא את זה ברשימה הבאה כדי למסור את הפרטים, גם אם זה לא אותו אחד, צריך לנקות את שמו, אם זה המצב.

משה גפני: אם אתה תביא את זה, אם אכן הוא היום לא נמצא באיזושהי בעיה משפטית או בעבירה פלילית כלשהי, או אין לזה השלכה, כפי שאמר מיקי לוי, לעמותה הנוכחית, אני אמליץ לאשר את זה בגלל שאין לנו סמכות לא לאשר אלא אם כן יבואו החברים פה ויגידו שאם זה אותו אחד, וכל מה שנלווה לזה, אז צריך - - - אנחנו מבקשים את הבדיקה שלך.

משה גפני: אנחנו סומכים עליך שתביא בישיבה הבאה את המקרה הזה לכאן או לכאן, בכל מקרה, כדי למסור את הפרטים.

משה גפני: חבר הכנסת מיקי לוי, אנחנו מוציאים את סעיף 1 מהאישור של היום.

משה גפני: הוא יבוא לרשימה הבאה, והרשימות הבאות אצל ארז אורעד זה מהר.

משה גפני: ואני מבקש לאשר את השניים האחרים שנותרו.

משה גפני: מי בעד אישור מוסדות ציבור לעניין סעיף 61 על שתי העמותות?

משה גפני: מי נגד?

משה גפני: מי נמנע?

משה גפני: בעד אישור מוסדות ציבור לעניין סעיף 61 לחוק מיסוי מקרקעין (סעיף מס' 2 וסעיף מס' 3 ברשימה שסימנה 11-555-17) – פה אחד

משה גפני: אושר.

משה גפני: תודה רבה.